સ્થિરા: એટલે જે જલ્દી બગડે નહીં અથવા તો ધીરે ધીરે પચે તેવા આહાર. જેમાં ચરબી અને પ્રૉટીનયુક્ત આહારનો સમાવેશ કરી શકાય. પુષ્ટિમાર્ગમાં ઠાકોરજીને અનસખડી અને સખડી એમ બે પ્રકારનાં નૈવેદ્ય ધરાવાય છે. અનસખડી એટલે લાડુ, ગાંઠિયા, સેવ જેવા બગડે નહીં તેવા આહાર. સખડી એટલે રોટલી, દાળ, ભાત, શાક જેવા તાજા આહાર. સ્થિર આહારમાં વધુ કેલરી અને પૌષ્ટિકતા હોય છે. રોજિંદા ભોજનમાં સખડી અને અનસખડી બન્નેનો સમન્વય કરવો જોઇએ.